شیریں پاشا

<font size="+2" color=black>شیریں پاشا<font>جمݨستھان :  دہلی، برٹش انڈیاجمݨ تریخ :  14 فروری، 1946ءجنس :  سواݨیمذہب :  اسلامتعلیم :  گریجوئیشنآرٹفِلم سازیمادر علمی :  نیشنل کالج آف آرٹسپیشا :  دستاویزی فلمساز، ڈائریکٹر، پروڈیوسر، لکھاریصنف :  ڈاکیومنٹری، ڈاکیومنٹری ڈرامادور فعالیئت :  1975ء-2013ءIMDb اُتے :  شیریں پاشاایوارڈ :  پرائڈ آف پرفارمنس 2005ء
شیریں پاشا (Shireen Pasha)، اک ڈاکیومنٹری فلم ساز، ڈاکیومنٹری ڈراما ساز، ڈائریکٹر، پروڈیوسر تے لکھاری نیں۔ اوہناں دا تعلّق لہور، پنجاب، پاکستان توں اے۔ اوہناں نے دی فِلم میکرز دے نام توں لہور وچ اک فِلم ہاؤس قائم کیتا۔

اوہناں نے پاکستان ٹیلی ویژن لئی کئی ڈاکیومنٹری فِلماں تے ڈاکیومنٹری ڈرامے بݨائے۔ ایہناں وچ چولستان تے دی والڈ سِٹی آف لاہور سمیت کئی ڈاکیومنٹریز شامل نیں۔ پی ٹی وی واسطے پنجابی دیہی رہتل اُتے مبنی ڈاکیومنٹری ڈراما اُس پار ڈائریکٹ کیتا جیہڑا 2000ء وچ پی ٹی وی توں نشر ہویا۔ فیر ذاتی پروڈکشن وچ گلی میں مچ گیا شور بݨایا، ایہنوں شیریں پاشا دی بیٹی زیب النساء پاشا نے ڈائریکٹ کیتا، بطور ڈائریکٹر زیب النساء دی ایہ پہلی ڈائریکشن اے۔ بَعد وچ زیب النساء نیو یارک دی بفلو سٹیٹ یونیورسٹی وچ رائٹنگ ڈیپارٹمنٹ ناݪ مُنسلک ہوگئیاں۔

شیریں نے 1968ء وچ الحمرا آرٹس کونسل وچ پینٹنگز دا پہلا اک شخصی شو کیتا۔ 1996ء وچ ہالی ووڈ وچ اک پروگرام لئی سکالرشپ حاصل کیتا۔ 1975ء توں 1990ء تَک پاکستان ٹیلی ویژن ناݪ وابستا رہیاں۔ 2004ء توں 2013ء تَک نیشنل کالج آف آرٹس وچ تدریسی خِدمات انجام دِتیاں۔

اوہناں دے والد آئی سی ایس آفیسر سن تے والدہ دا تعلق اندرون لہور موچی دروازہ توں سی، ایتھے شیریں دے نانا دی حویلی سی، جِتھے اوہناں نے اندرون لہور دی ثقافت دا بہت نزدیک توں مشاہدَہ کیتا۔

 تعلیم 
شیریں پاشا نے 1964ء وچ نیشنل کالج آف آرٹس لہور وچ داخلہ لیا۔ 1968ء وچ ایتھوں گریجوئیشن کرن توں بَعد اوہناں نے آرٹ دی تاریخ وچ امریکا وچ اپݨی تعلیم نوں اگّے ودھایا۔ گریجوئیشن توں بَعد بِنگمٹن وچ نیو یارک دی سٹیٹ یونیورسٹی (بِنگمٹن یونیورسٹی) وچ آرٹ دی تاریخ وچ میجر لئی امریکا روانا ہوئیاں۔ امریکا وچ اوہناں نے فِلم سازی وچ شارٹ کورس کیتا۔ 

 فنی کیریئر 
شیریں پاشا نے 1975ء وچ پاکستان ٹیلی ویژن جوائِن کیتا تے 1990ء تَک پی ٹی وی ناݪ مُنسلِک رہیاں۔ اوہناں نے لہور وچ دی فلم میکرز دے نام ناݪ اپݨا فِلم ہاؤس بݨایا جیہدی اوہ ڈائریکٹر بݨیاں۔ 

2004ء وچ نیشنل کالج آف آرٹس لہور وچ ڈیپارٹمنٹ آف فِلم اینڈ ٹیلی ویژن قائم کیتا گیا۔ شیری پاشا نوں ڈیپارٹمنٹ دی ہیڈ مقرر کیتا گیا۔ اوہناں نے 2004ء توں 2013ء تَک نیشنل کالج آف آرٹس وچ تدریسی خِدمات انجام دِتیاں۔ شعبہ فِلم اینڈ ٹی وی دے قیام وچ اوہناں دا اہم کردار اے۔ 

اپݨے فلم بینر، دی فلم میکرز دے تحت کَم کرن توں علاوَہ اوہ اپݨا وقت ٹورنٹو تے لہور وچ گزاردیاں نیں۔ 

 ڈاکیومنٹریز 

 سال  ڈاکیومنٹری فِلم/ڈراما  نوٹ 1980  چولستان  ڈاکیومنٹری    Before It’s Too Late  ڈاکیومنٹری    Nathan in the Land of Sufis  ڈاکیومنٹری    صُبحِ لاہور  ڈاکیومنٹری    نقوش  ڈاکیومنٹری    Travelogue Pakistan  ڈاکیومنٹری  1985  Portrait of Lahore  ڈاکیومنٹری  1995  The Walled City of Lahore  ڈاکیومنٹری  1993  The Only Way  ڈاکیومنٹری  1995  حوا کے نام  ڈاکیومنٹری  1995  Faces of Eve  ڈاکیومنٹری  1996  اور وہ رقص کرتی رہی  ڈاکیومنٹری  2000  اُس پار  ڈاکیومنٹری ڈراما 2002  The Ruti Eaters  ڈاکیومنٹری  2004  گلی میں مَچ گیا شور  ڈاکیومنٹری ڈراما  2005  ہیما  ڈاکیومنٹری  2009  Slowly Slowly Mud and Lotus  ڈاکیومنٹری 

 ایوارڈ 
شیریں پاشا نوں فَن دے شعبے وچ خِدمات، دستاویزی فِلماں تے دستاویزی ڈرامے بݨاؤݨ تے دستاویزی میلےآں دا اِنعَقاد کراؤݨ دے صِلے وچ صدر پاکستان نے 14 اگست 2005ء نوں اعلا قومی ایوارڈ پرائڈ آف پرفارمنس ناݪ نوازیا، جیہڑا 23 مارچ 2006ء نوں عطاء کیتا گیا۔

باہرلے جوڑ
 فیس بُک
 IMDb 

حوالے

گٹھ:پاکستانی فلمساز
گٹھ:لاہوری شخصیتاں
گٹھ:پنجابی شخصیتاں
گٹھ:پاکستانی لکھاری
گٹھ:تمغائے حسن کارکردگی وصول کنندگان